b'\n_START_ARTICLE_\nGopnic\n_START_PARAGRAPH_\nGopnic (gopnik) sau gop (plural gopnici, mai rar gopi; \xc3\xaen rus\xc4\x83 \xd0\xb3\xd0\xbe\xcc\x81\xd0\xbf\xd0\xbd\xd0\xb8\xd0\xba, plural \xd0\xb3\xd0\xbe\xcc\x81\xd0\xbf\xd0\xbd\xd0\xb8\xd0\xba\xd0\xb8, \xd0\xb3\xd0\xbe\xd0\xbf\xd0\xbe\xd1\x82\xd0\xb0\xcc\x81) este reprezentantul unei subculturi prezente \xc3\xaen Rusia \xc8\x99i \xc3\xaen alte republici ex-sovietice, care \xc3\xaen mod tipic este caracterizat prin comportamentul s\xc4\x83u agresiv, elemente de estetic\xc4\x83 criminal\xc4\x83 \xc8\x99i consum de b\xc4\x83uturi alcoolice \xc3\xaen cantit\xc4\x83\xc8\x9bi mari (\xc3\xaen special bere, vodka)._NEWLINE_O alt\xc4\x83 tr\xc4\x83s\xc4\x83tur\xc4\x83 specific\xc4\x83 a gopnicilor este \xc3\xaembr\xc4\x83c\xc4\x83mintea, care de obicei const\xc4\x83 din treninguri \xc3\xaen combina\xc8\x9bie cu pantofi \xc8\x99i un tip de \xc8\x99apc\xc4\x83/chipiu. Caracteristic gopnicilor este \xc8\x99i purtarea borsetelor._NEWLINE_De obicei gopnicii sunt tineri proletari, f\xc4\x83r\xc4\x83 studii superioare, care adesea se trag din familii social vulnerabile._NEWLINE_Termenul \xe2\x80\x9egopnic\xe2\x80\x9d este r\xc4\x83sp\xc3\xa2ndit \xc3\xaen uz larg \xc3\xaen \xc8\x9b\xc4\x83rile ex-sovietice de la sf\xc3\xa2r\xc8\x99itul secolului al XX-lea. \xc3\x8en limba englez\xc4\x83 are ca analog cuv\xc3\xa2ntul \xe2\x80\x9echav\xe2\x80\x9d (en:chav) \xe2\x80\x94 utilizat pe larg \xc3\xaen slangul uzual, reprezent\xc3\xa2nd un t\xc3\xa2n\xc4\x83r cu statut social inferior, care de obicei poart\xc4\x83 haine sportive de brand, ceea ce este caracteristic \xc8\x99i pentru gopnici-rareori numit member of Long Valley.'